ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์และวิธีการพิจารณาลดหรือยกเว้นการเก็บค่าเช่าที่ดินเพื่อเกษตรกรรมพ.ศ.2536----------อาศัยอำนาจตามความในมาตรา 19 (12) แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 คณะกรรมการปฏิรูปที่ดินเพื่อเกษตรกรรมออกระเบียบไว้ดังต่อไปนี้ ข้อ 1ระเบียบนี้เรียกว่า `ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์และวิธีการพิจารณาลดหรือยกเว้นการเก็บค่าเช่าที่ดินเพื่อเกษตรกรรม พ.ศ. 2536' ข้อ 2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ 3ให้ยกเลิกระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์และวิธีการพิจารณาลดหรืองดเก็บค่าเช่าที่ดินเพื่อเกษตรกรรม(ฉบับที่ 1)พ.ศ. 2522 บรรดาระเบียบหรือข้อบังคับอื่นใดในส่วนที่ได้บัญญัติไว้แล้วซึ่งขัดหรือแย้งกับระเบียบนี้ให้ใช้ระเบียบนี้แทนหมวด 1ข้อความทั่วไป ข้อ 4ในระเบียบนี้ `คณะกรรมการ'หมายความว่าคณะกรรมการปฏิรูปที่ดินเพื่อเกษตรกรรม `ส.ป.ก.จังหวัด'หมายความว่าสำนักงานการปฏิรูปที่ดินจังหวัด `คชก. ตำบล'หมายความว่าคณะกรรมการควบคุมการเช่าที่ดินเพื่อเกษตรกรรมประจำตำบล `เกษตรกร'หมายความว่าเกษตรกรหรือสถาบันเกษตรกร ผู้เช่าที่ดินเพื่อเกษตรกรรม โดยมีสัญญาเช่าซึ่งทำไว้กับ ส.ป.ก.หมวด 2การลดหรือยกเว้นค่าเช่าที่ดินเพื่อเกษตรกรรม ข้อ 5ในกรณีที่มีประกาศของ คชก.ตำบล ตามกฎหมายว่าด้วยการเช่าที่ดินเพื่อเกษตรกรรมว่าท้องที่ใดเป็นท้องที่เสียหายและกำหนดให้ค่าเช่าที่ดินลดลงตามส่วนแห่งความเสียหายหรือให้ยกเว้นเก็บค่าเช่าที่ดินสำหรับปีใดแล้วให้คณะกรรมการปฏิรูปที่ดินจังหวัดพิจารณาลดหรือยกเว้นการเก็บค่าเช่าที่ดินของส.ป.ก.ในเขตปฏิรูปที่ดิน ซึ่งอยู่ในท้องที่ตามประกาศของ คชก.ตำบลนั้นได้ตามส่วนแห่งความเสียหาย ข้อ 6ในกรณีที่คณะกรรมการปฏิรูปที่ดินจังหวัดเห็นว่าการประกอบเกษตรกรรมของเกษตรกรรายใดซึ่งอยู่ในเขตปฏิรูปที่ดินของท้องที่ที่มีการประกาศตามข้อ5 ได้รับผลสมบูรณ์ตามปกติหรือเสียหายไม่ถึงอัตราส่วนที่ คชก.ตำบลกำหนดให้คณะกรรมการปฏิรูปที่ดินจังหวัดเรียกเก็บค่าเช่าที่ดินได้ตามปกติหรือตามส่วนที่เห็นว่าเหมาะสม ข้อ 7ในท้องที่ที่มีพระราชกฤษฎีกากำหนดเป็นเขตปฏิรูปที่ดิน ถ้ามิได้มีประกาศของ คชก.ตำบลให้เป็นท้องที่ที่เสียหายแต่เกษตรกรได้ร้องเรียนเป็นหนังสือขอลดหรือยกเว้นการชำระค่าเช่าที่ดิน เนื่องจากได้ประสบภัยธรรมชาติอย่างร้ายแรงเช่น อุทกภัยภาวะฝนแล้ง หรือมีเหตุอื่นซึ่งไม่ใช่ความผิดของเกษตรกรอันทำให้การประกอบเกษตรกรรมไม่ได้ผลให้คณะกรรมการปฏิรูปที่ดินจังหวัดพิจารณาถึงข้อเท็จจริงที่เกิดขึ้น หากเห็นว่าเป็นกรณีมีเหตุผลสมควรให้ลดหรือยกเว้นค่าเช่าที่ดินตามส่วนแห่งความเสียหายสำหรับปีนั้นได้หมวด 3การพิจารณาลดหรือยกเว้น ข้อ 8การขอลดหรือยกเว้นการชำระค่าเช่าที่ดิน ตามข้อ 5 และข้อ 6 ให้ส.ป.ก.จังหวัดเสนอเอกสารต่อไปนี้ ต่อคณะกรรมการปฏิรูปที่ดินจังหวัดพิจารณา(1) ประกาศของ คชก.ตำบลว่าท้องที่ใดเป็นท้องที่ที่เสียหาย(2) รายละเอียดและเงื่อนไขเกี่ยวกับการขอลดหรือยกเว้นการชำระค่าเช่าที่ดินของเกษตรกรแต่ละราย(3) รายงานการตรวจสภาพความเสียหายของเกษตรกรแต่ละรายของส.ป.ก.จังหวัด ข้อ 9การขอลดหรือยกเว้นการชำระค่าที่ดินตามข้อ 7 ให้ ส.ป.ก.จังหวัดเสนอเอกสารต่อไปนี้ต่อคณะกรรมการปฏิรูปที่ดินจังหวัดเพื่อพิจารณา(1) คำขอลดหรือยกเว้นการชำระค่าเช่าที่ดินของเกษตรกร(2) รายละเอียดและเงื่อนไขเกี่ยวกับการขอลดหรือยกเว้นการชำระค่าเช่าที่ดินของเกษตรกรแต่ละราย พร้อมแสดงเหตุผลประกอบ(3) รายงานการตรวจสภาพความเสียหายของเกษตรกรแต่ละรายของ ส.ป.ก.จังหวัด(4) หลักฐานอื่น ๆ ที่เกี่ยวข้องและสมควรเสนอเพื่อประกอบการพิจารณา (ถ้ามี)หมวด 4เบ็ดเตล็ด ข้อ 10ให้คณะกรรมการปฏิรูปที่ดินจังหวัดมีอำนาจกำหนดรายละเอียดในทางปฏิบัติตามความจำเป็นได้เท่าที่ไม่ขัดหรือแย้งกับระเบียบนี้ ข้อ 11ในกรณีไม่อาจปฏิบัติตามระเบียบนี้หรือมีปัญหาเกี่ยวกับการปฏิบัติตามระเบียบนี้ให้เสนอคณะกรรมการวินิจฉัย ข้อ 12เมื่อคณะกรรมการปฏิรูปที่ดินจังหวัดมีมติให้ลดหรือยกเว้นค่าเช่าที่ดินเป็นประการใดแล้วให้เสนอส.ป.ก.รายงานต่อคณะกรรมการเพื่อทราบต่อไปประกาศ ณ วันที่ 4 พฤษภาคม พ.ศ. 2536สุเทพ เทือกสุบรรณรัฐมนตรีช่วยว่าการ ฯ ปฏิบัติราชการแทนรัฐมนตรีว่าการกระทรวงเกษตรและสหกรณ์